**Latvijas valsts budžeta finansētās programmas „Latviešu valodas apguve reemigrantiem un viņu ģimenes locekļiem” PROJEKTA ĪSTENOŠANAS LĪGUMS**

Līguma identifikācijas numurs:{{Liguma\_nr}}

**SABIEDRĪBAS INTEGRĀCIJAS FONDS,** reģistrācijas numurs: 90001237779, juridiskā adrese: Raiņa bulvāris 15, Rīga, LV-1050, kura vārdā saskaņā ar Ministru kabineta 2020. gada 9. jūnija noteikumiem Nr. 379 “Sabiedrības integrācijas fonda nolikums” rīkojas Sabiedrības integrācijas fonda sekretariāta direktore Zaiga Pūce,

turpmāk tekstā “Fonds”,

un

**{{Pieteicejs.Nosaukums}},** reģistrācijas numurs: {{Pieteicejs.Registracijas\_nr}}, juridiskā adrese: {{Pieteicejs.Adrese}}, kura vārdā saskaņā ar statūtiem rīkojas {% for parakstitajs in Parakstitaji %} {{ parakstitajs.amats }} {{ parakstitajs.vards }} {{ parakstitajs.uzvards }}, {% endfor %}, turpmāk tekstā „Projekta īstenotājs”**,**

turpmāk tekstā „Puses”,

noslēdz Latvijas valsts budžeta finansētās programmas „Latviešu valodas apguve reemigrantiem un viņu ģimenes locekļiem” projekta īstenošanas līgumu (turpmāk tekstā – Līgums),un vienojas par šādiem Līguma noteikumiem:

1. **Līguma priekšmets**
   1. Līguma priekšmets ir latviešu valodas mācību nodrošināšana reemigrantiem un/vai viņu ģimenes locekļiem, kas plāno reemigrēt uz Latviju (turpmāk – dalībnieks), Latvijas valsts budžeta finansētās programmas „Latviešu valodas apguve reemigrantiem un viņu ģimenes locekļiem” projekta “{{Pieteikums}}”ietvaros (turpmāk tekstā – Projekts) saskaņā ar Līguma noteikumiem un spēkā esošajiem Latvijas Republikas normatīvajiem aktiem.
   2. Projektu īsteno saskaņā ar apstiprināto Projekta pieteikumu, kas pieejams Mērķa finansējuma izlietojuma pārvaldības platformā (turpmāk – MAP) un, kas ir saistošs Projekta īstenotājam Līguma izpildes laikā.
2. **Termiņi**
   1. Izmaksu attiecināmības periods ir no {{Projekta\_sakums}} līdz {{Projekta\_beigas}}. Līgums zaudē spēku pirms šajā Līguma punktā norādītā termiņa Līguma 10.punktā norādītajos gadījumos.
   2. Projekta īstenošanas periodu var pagarināt tikai saskaņā ar Līguma 9.punktā minētajiem nosacījumiem.
   3. Puses var uz laiku pārtraukt Projekta īstenošanu, ja pastāv objektīvi un attaisnojoši apstākļi, tai skaitā nepārvarama vara, kuru dēļ Projekta tālāka īstenošana ir apgrūtināta, sarežģīta vai bīstama. Puse par to nekavējoties rakstiski paziņo otrai Pusei, nodrošinot visu nepieciešamo informāciju. Puses pēc iespējas cenšas novērst radušos apstākļus un, līdzko tas ir iespējams, atsāk Projekta īstenošanu, iepriekš par to savstarpēji vienojoties un, ja nepieciešams, attiecīgi pārceļot Līguma 2.1.apakšpunktā norādīto Projekta īstenošanas beigu datumu. Par objektīviem un attaisnojošiem apstākļiem Līguma izpratnē tiek uzskatīti tādi apstākļi, par kuriem Līguma slēgšanas brīdī Pusei, kuru šie apstākļi kavē izpildīt Līgumu, nebija zināms, kurus Līguma slēgšanas brīdī šī Puse nevarēja paredzēt, kuru rašanos nav izraisījusi šīs Puses darbība vai bezdarbība, kuru šī Puse nevar novērst vai kontrolēt, vai vismaz mazināt tā, lai tie netraucētu Līguma izpildes turpināšanu.
   4. Projekta īstenotājs nodrošina Projekta ietvaros iegūto materiālo rezultātu uzturēšanu un izmantošanu Projektā paredzētajiem mērķiem vismaz trīs gadus pēc projekta noslēguma pārskata apstiprināšanas.
   5. Līgums ir spēkā līdz tā termiņa beigām vai līdz spēka zaudēšanai Līguma 10.punktā norādītajos gadījumos. Pēc Līguma 2.1.apakšpunktā noteiktā termiņa beigām Līgums paliek pusēm saistošs līdz visu saistību izpildei Līgumā noteiktajā kārtībā.
3. **Projekta finansējums**
   1. Fonds izmaksā Projekta īstenotājam piešķirto finansējuma apjomu par katru mācību kursu atbilstoši noteiktajam faktiskajam dalībnieku skaitam.
   2. Projekta īstenošanai paredzētās izmaksas vienam dalībniekam viena kursa ietvaros tiek noteiktas saskaņā ar MAP apstiprinātā projekta pieteikuma B1 sadaļā norādīto cenu par vienu stundu vienam mācību dalībniekam. Programmas finansējums veido 100% no Projekta kopējām attiecināmajām izmaksām.
   3. Viena kursa ietvaros apmācāmo dalībnieku skaits un stundu apjoms tiek norādīts paziņojumā par avansa maksājuma veikšanu, kas sagatavots, pamatojoties uz Projekta īstenotāja Integrācijas pasākumu datu bāzē (turpmāk – Datu bāze) iesniegto un Projekta pieteikumā norādīto informāciju.
   4. Ja mācību kursā faktiski veiktās attiecināmās izmaksas ir lielākas par paziņojumā par avansa maksājuma veikšanu norādīto summu, programmas finansējuma faktiskais apjoms ir vienāds ar paziņojumā par avansa maksājuma veikšanu norādīto summu, bet starpību sedz Projekta īstenotājs.
   5. Ja viena mācību kursa ietvaros nav sasniegti visi plānotie rezultāti, Fonds var samazināt programmas finansējuma apjomu līdz apmēram, kas proporcionāls faktiskajiem rezultātiem. Ja Fonds konstatē, ka mācību kursa plānotie rezultāti nav sasniegti tādā apmērā, ka netiek sasniegts Programmas mērķis, Fonds var atzīt visus mācību kursa izdevumus par izlietotiem neatbilstoši Līgumam un normatīvajiem aktiem.
   6. Ja saskaņā ar paziņojumā par avansa maksājuma veikšanu mācību kursam piešķirtais un izmaksātais programmas finansējums nav izlietots pilnā apmērā vai izlietots neatbilstoši Līgumam vai normatīvajiem aktiem, Projekta īstenotājam tas jāatmaksā Fondam 20 dienu laikā no pieprasījuma saņemšanas. Ja mācību kursa īstenošanas laikā vai pēc tā beigām tiek konstatēts paziņojumam par avansa maksājuma veikšanu vai normatīvajiem aktiem neatbilstoši izlietots finansējums vai mācību kursa īstenošanai neizlietots finansējums, Fonds to ietur no mācību kursa gala maksājuma, kas Fondam jāmaksā Projekta īstenotājam saskaņā ar paziņojumu par avansa maksājuma veikšanu. Šāds ieturējums neatbrīvo Projekta īstenotāju no pienākuma pilnā apjomā izpildīt noslēgto līgumu. Ja ieturēšana nav iespējama, Projekta īstenotājam jāatmaksā Fondam neatbilstoši izlietotais vai mācību kursa īstenošanai neizlietotais finansējums atbilstoši normatīvajos[[1]](#footnote-2) aktos noteiktajai kārtībai un termiņiem.
4. **Maksājumu veikšanas kārtība**
   1. Pēc Līguma noslēgšanas Projekta īstenotājs ar Fondu noslēdz vienošanos par Fonda uzturētās Datu bāzes izmantošanu (turpmāk – Vienošanās) atbilstoši Konkursa nolikuma 2. pielikumā pievienotajai veidlapai. Projekta īstenotājam par katru tā organizēto latviešu valodas apguves kursu Datu bāzē ir jāiesniedz dalībnieku saraksts atbilstoši Vienošanās nosacījumiem.
   2. Fonds izskata Projekta īstenotāja Datu bāzē iesniegto informāciju ne vēlāk kā 20 darbdienu laikā pēc tās saņemšanas, sagatavo un nosūta paziņojumu par avansa maksājuma veikšanu.
   3. Ņemot vērā paziņojumā par avansa maksājuma veikšanu norādīto dalībnieku skaitu, mācību stundu apjomu un vienas stundas mācību izmaksas Fonds veiks Projekta īstenotājam avansa maksājumu 70% apmērā no kopējām attiecīgā mācību kursa izmaksām ne vēlāk kā piecu darbdienu laikā pēc paziņojuma par avansa maksājuma veikšanu nosūtīšanas.
   4. Pēc katra mācību kursa noslēguma Projekta īstenotājs iesniedz Datu bāzē informāciju – dalībnieku sarakstu Līguma 5. punktā noteiktajā kārtībā.
   5. Fonds izskata Datu bāzē sniegto informāciju, ko Projekta īstenotājs iesniedz pēc mācību kursa noslēguma, Līguma 5. punktā noteiktajā kārtībā un pēc informācijas apstiprināšanas, Fonds sagatavo paziņojumu par maksājuma veikšanu un izmaksā Projekta īstenotājam noslēguma maksājuma summu līdz 30% apmērā. Ja dalībnieks nav sekmīgi pabeidzis mācību kursu, attiecīgi ir uzsācis latviešu valodas apguves kursus, bet nav apmeklējis noteikto nodarbību skaitu saskaņā ar Konkursa nolikuma 1.14. apakšpunktu, Fonds attiecina izmaksas par dalībnieka faktiski apmeklēto nodarbību (stundu) skaitu.
   6. Fonds veic avansa maksājumus tikai Projekta īstenošanai atvērtajā kontā: {% for konts in Konti %} {{konts.konta\_nr}}, SWIFT: {{konts.swift}}{% endfor %}. Fonda veiktie avansa maksājumi šajā kontā ir uzskatāmi par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tos par attiecināmām izmaksām. Projekta īstenotājam no šī konta ir tiesības veikt tikai tādus ar Projekta īstenošanu saistītus un Projekta īstenošanai nepieciešamus maksājumus, kas atbilst visiem Līguma 5.2.punkta apakšpunktos noteiktajiem nosacījumiem, pretēja rīcība var tikt atzīta par kontā esošo Latvijas valsts līdzekļu piesavināšanos saskaņā ar Krimināllikuma 179.pantu. Ja Projekta īstenošanas laikā mainās norēķina rekvizīti, Projekta īstenotājs rakstiski informē Fondu. Fonds pievieno šo paziņojumu Līgumam un ņem vērā, veicot nākamo maksājumu.
   7. Par pēdējo īstenoto mācību kursu noslēguma maksājumu Fonds var ieskaitīt citā Projekta īstenotāja bankas kontā, kas atvērts Projekta īstenotāja pamatdarbības nodrošināšanai un kura rekvizīti norādīti MAP sadaļā “Līgums”.
5. **Projekta noslēguma dokumenti**

5.1. Pēc katra mācību kursa noslēguma Projekta īstenotājs iesniedz Datu bāzē informāciju par pabeigto mācību kursa grupu atbilstoši Vienošanās nosacījumiem Līguma 5.2. apakšpunktā noteiktajā termiņā.

5.2. Līguma 5.1. apakšpunktā minētā informācija Projekta īstenotājam ir jāiesniedz 5 darba dienu laikā pēc latviešu valodas apguves kursa beigām, bet jebkurā gadījumā ne vēlāk kā līdz 2027. gada 30. aprīlim (saņemšanas datums Fondā).

5.3. Projekta īstenotājam pēc katra mācību kursa noslēguma ir jānodrošina latviešu valodas mācību kursu dalībnieku apmierinātības izvērtējums, izmantojot Fonda izstrādāto veidlapu.

5.4. Pēc pēdējā kursa noslēguma, bet ne vēlāk kā līdz 2027. gada 30. aprīlim, Projekta īstenotājs MAP cilnē “Datnes” ievieto bankas konta izrakstu par visu Projekta īstenošanas periodu, kuru Fonds izskata atbilstoši Līguma 5.5.-5.7. apakšpunktā noteiktajai kārtībai.

5.5. Fonds izskata Projekta īstenotāja iesniegto informāciju ne vēlāk kā 20 darbdienu laikā pēc to saņemšanas, izņemot Līguma 5.7.apakšpunktā minētajā gadījumā. Ja nepieciešams, Fonds var vienu reizi rakstiski pieprasīt Projekta īstenotājam iesniegt skaidrojumus, precizējumus vai papildinājumus, un Projekta īstenotājam tie jāiesniedz ne vēlāk kā 5 darbdienu laikā. Fonds 5 darbdienu laikā izskata saņemto informāciju un apstiprina mācību kursa noslēguma dokumentus, informējot par to Projekta īstenotāju.

5.6. Ja Fonds kādas izmaksas atzīst par neattiecināmām, Projekta īstenotājam ir tiesības ne vēlāk kā 5 darbdienu laikā no dienas, kad saņemts Fonda lēmums par noslēguma dokumentu apstiprināšanu, vienu reizi rakstiski iesniegt Fondā iebildumus, tos dokumentāli pamatojot. Fonds 10 darbdienu laikā izskata saņemto papildu informāciju un informē Projekta īstenotāju par izmaksu attiecināšanu vai neattiecināšanu.

5.7. Ja Projekta īstenotājs nav iesniedzis mācību kursa noslēguma dokumentus vai citu Fonda pieprasīto informāciju Fonda noteiktajā termiņā un nav sniedzis pieņemamu rakstisku skaidrojumu par termiņa kavēšanas iemesliem, Fonds var izbeigt Līgumu saskaņā ar Līguma 9.2.2. apakšpunktu un prasīt atmaksāt pārskaitīto programmas finansējumu saskaņā ar Līguma 3.4. apakšpunktu.

1. **Pušu atbildība un pienākumi**
   1. Projekta īstenotājs ir pilnībā atbildīgs par Projekta īstenošanu un nedrīkst nodot Projekta īstenošanu trešajai pusei.
   2. Fondam nav līgumsaistību ar Projekta īstenotāja piegādātājiem vai pakalpojumu sniedzējiem. Projekta īstenotājs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.), pēc nepieciešamības iekļaujot tos līgumos ar piegādātājiem vai pakalpojumu sniedzējiem.
   3. Fonds nav atbildīgs par bojājumiem vai traumām, kas Projekta īstenošanas laikā radušies Projekta īstenotājam vai mērķa grupai, un šādos gadījumos neapmierina prasības par kompensāciju izmaksu vai programmas finansējuma apjoma palielināšanu. Par jebkuriem zaudējumiem vai kaitējumiem, kas radušies trešajām pusēm saistībā ar Projekta īstenošanu, pilnībā atbild Projekta īstenotājs.
   4. Ja Projekta īstenošanai nepieciešams slēgt piegādes, pakalpojuma vai uzņēmuma līgumus, Projekta īstenotājam jāievēro normatīvajos aktos[[2]](#footnote-3) noteiktā līguma slēgšanas tiesību piešķiršanas procedūra (ja attiecināms) un noteiktie ierobežojumi šādu līgumu slēgšanai. Projekta īstenotājam ir pienākums aizpildīt normatīvajos aktos noteikto apliecinājumu par interešu konflikta neesamību un pievienot to piegādes, pakalpojuma vai uzņēmuma līgumu slēgšanas dokumentācijai, kā arī pēc pirmā Fonda pieprasījuma uzrādīt to Fondam.
   5. Projekta īstenotājs apņemas veikt visus nepieciešamos pasākumus, lai izvairītos no interešu konflikta un nekavējoties informētu Fondu par ikvienu gadījumu, kad radies vai varētu rasties interešu konflikts.
   6. Puses apņemas nodrošināt Projekta ietvaros iegūto fizisko personu datu un sensitīvās informācijas drošību un aizsardzību atbilstoši normatīvajos aktos[[3]](#footnote-4) noteiktajām prasībām.
   7. Projekta īstenotājam jānodrošina, ka:
      1. no datu subjekta, kas tiek fotografēts vai filmēts, tiek saņemta iepriekšēja rakstiska piekrišana tā filmēšanai vai fotografēšanai un šo materiālu publiskošanai/publicēšanai (tajā skaitā, bet ne tikai Projekta īstenotāja tīmekļvietnē) vai arī datu subjekts tiek atbilstoši informēts par iepriekš minēto, ja tiesības/pienākums fotografēt un filmēt, kā arī izmantot minētos materiālus izriet no piemērojamiem normatīvajiem aktiem; piekrišanā/informācijā par datu apstrādi norādāms datu apstrādes nolūks (piemēram, Projekta aktivitāšu publicitātes un sabiedrības informēšanas par Projekta īstenotāja darbību nolūkos), ar kādiem līdzekļiem dati tiks publiskoti (tajā skaitā, bet ne tikai Projekta īstenotāja tīmekļvietnē), kā arī ka publicētie dati būs publiski pieejami, t.sk., arī no ārvalstīm;
      2. ja fotografēts vai filmēts tiek publiskā pasākumā, pirms ieejas attiecīgā pasākumā tiek nodrošināta pārskatāma informācija pasākuma dalībniekiem par to, ka piedaloties attiecīgajā pasākumā, viņi var tikt fotografēti un filmēti, kā arī, ka minētie materiāli var tikt izmantoti publiskošanai/publicēšanai Projekta īstenotāja tīmekļvietnē, kā arī Projekta aktivitāšu publicitātes un sabiedrības informēšanas par Projekta īstenotāja darbību nolūkos. Projekta īstenotājam ir pienākums pēc Fonda pieprasījuma nekavējoties iesniegt saņemtās piekrišanas vai pierādījumus par pasākuma dalībnieku atbilstošu informēšanu.
   8. Projekta īstenotājam jānodrošina pietiekama programmas finansējuma publicitāte. Visos Projekta ietvaros sagatavotajos materiālos jāpublicē Fonda logo un jānorāda: „Pasākumu finansiāli atbalsta Sabiedrības integrācijas fonds no piešķirtajiem Latvijas valsts budžeta līdzekļiem.”/ “<Materiāla nosaukums> ir sagatavots ar Sabiedrības integrācijas fonda finansiālu atbalstu no Latvijas valsts budžeta līdzekļiem. Par <materiāla nosaukums> saturu atbild <Projekta īstenotāja vai materiāla autora nosaukums>.” Sociālajos tīklos publicētai informācijai par Projekta norisi jālieto tēmturis #ValodaLVRM2024. Projekta īstenotājam jāievieto informācija par Projektu savā interneta vietnē (ja tāda ir) un jānodrošina tās regulāra aktualizēšana.
   9. Projekta īstenotājam jānodrošina atbilstoša Projekta īstenošanas un finansējuma izlietojuma dokumentēšana, tai skaitā atsevišķa Projekta grāmatvedības uzskaite. Visiem Projekta ieņēmumiem un izdevumiem jābūt identificējamiem kā saistītiem ar Projektu un nodalītiem no citiem Projekta īstenotāja ieņēmumiem un izdevumiem. Visos ar Projekta īstenošanu saistītajos dokumentos, tai skaitā rēķinos un maksājumu uzdevumos, jānorāda Līguma numurs, un tie jāuzglabā atbilstoši normatīvajos aktos noteiktajām prasībām un termiņiem.
   10. Sadarbības partneriem programmas finansējums netiek nodots. Faktiskās attiecināmās izmaksas, kas Projekta īstenotājam un sadarbības partnerim rodas saistībā ar Projekta īstenošanu, Projekta īstenotājs sedz no Projektam piešķirtā programmas finansējuma un uzskaita tās savā grāmatvedībā, konvertējot *euro* pēc Eiropas Centrālās Bankas noteiktā attiecīgās ārvalsts valūtas kursa, kas ir spēkā saimnieciskā darījuma dienā. Par programmas finansējuma izlietošanu pilnībā atbild Projekta īstenotājs.
   11. Tiesības uz Projekta rezultātiem, tai skaitā uz intelektuālo īpašumu, Projekta īstenotājs izmanto atbilstoši Projekta mērķim un ieviešanas nosacījumiem. Projekta īstenotājs piešķir Fondam tiesības brīvi un pēc saviem ieskatiem izmantot Projekta rezultātus, kā arī apņemas nodrošināt to publiskošanu un tālāku izplatīšanu citām ieinteresētajām organizācijām un institūcijām.
   12. Projekta īstenotājam visa informācija, kas saistīta ar Projekta īstenošanu, Līguma termiņa laikā, kā arī visā Līguma 8.1.punktā noteiktajā termiņā, Fondam un citām Līguma 7.1.punktā norādītajām personām jāsniedz latviešu valodā. Šis nosacījums attiecas arī uz visu dokumentāciju (pārskatiem, plāniem u.tml.), kuru Līgums uzliek par pienākumu Projekta īstenotājam iesniegt Fondam. Dokumentus svešvalodā var iesniegt tikai ar tam pievienotu organizācijas atbildīgās amatpersonas apliecinātu tulkojumu latviešu valodā.
   13. Projekta īstenotājam ir pienākums vienas darbdienas laikā rakstveidā informēt Fondu par jebkuriem apstākļiem, kas varētu mainīt Projekta īstenošanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām Projekta īstenotāja nolikumā, citos korporatīvajos dokumentos (ja attiecināms), kā arī ja Līguma termiņa laikā vai Līguma 7.1.punktā noteiktajā termiņā Projekta īstenotājam tiek pasludināta maksātnespēja, tiek uzsākta likvidācija, Projekta īstenotājs tiek izslēgts no reģistra, kurā ir reģistrēts, vai citādi beidz pastāvēt, Projekta īstenotajam tiek nomainīta paraksttiesīgā persona vai beidzas tās pilnvaru termiņš.
2. **Pārbaudes un auditi**
   1. Fondam, Valsts kontrolei vai to pilnvarotajiem pārstāvjiem ir tiesības veikt pārbaudes un auditus pie Projekta īstenotāja Projekta īstenošanas laikā un trīs gadu periodā pēc noslēguma maksājuma veikšanas, par to iepriekš nebrīdinot Projekta īstenotāju.
   2. Projekta īstenotājam ir pienākums pēc pirmā Līguma 7.1.punktā norādīto personu pieprasījuma iesniegt šīm personām visu ar Projekta īstenošanu saistīto dokumentāciju pieprasītajā termiņā, bet ne vēlāk kā divu nedēļu laikā no pieprasījuma saņemšanas dienas.
   3. Projekta īstenotājam jānodrošina pārbaudes veicējiem piekļuves tiesības Projekta īstenošanas vietām un visai ar Projekta īstenošanu saistītajai dokumentācijai un informācijai, tai skaitā informācijas sistēmām, datubāzēm un dokumentu oriģināliem. Pārbaudes laikā jānodrošina darba vieta dokumentu apskatei, iespēja saņemt pieprasīto dokumentu kopijas vai izrakstus, kā arī iespēja veikt intervijas ar Projekta īstenošanā iesaistītajām un atbildīgajām personām, tai skaitā Projekta mērķa grupu.
3. **Līguma grozījumi**
   1. Ja Projektā nepieciešams veikt izmaiņas, Projekta īstenotājs ne vēlāk kā 11 darbdienas pirms paredzamo izmaiņu spēkā stāšanās informē Fondu par izmaiņu nepieciešamību MAP cilnē “Saziņa”, argumentēti pamatojot Līguma grozījumu nepieciešamību. Ne vēlāk kā piecu darbdienu laikā pēc Līguma grozījumu pieprasījuma izskatīšanas Fonds Projekta īstenotājam atgriež MAP projekta pieteikumu precizēšanai piecu darbdienu laikā atbilstoši nepieciešamajām izmaiņām.
   2. Ja Fonds piekrīt ierosinātajām izmaiņām, tas desmit darbdienu laikā sagatavo Līguma grozījumus un nosūta tos Projekta īstenotājam parakstīšanai. Līguma grozījumi stājas spēkā, kad tos parakstījušas abas Puses.
   3. Ja Fonds nepiekrīt ierosinātajām izmaiņām, tas desmit darbdienu laikā rakstiski informē Projekta īstenotāju, norādot atteikuma pamatojumu vai arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.
   4. Izņēmuma gadījumos Līguma grozījumu pieprasījumu var iesniegt arī īsākā termiņā vai pēc attiecīgo izmaiņu veikšanas Projektā, bet ne vēlāk kā līdz Projekta noslēguma pārskata iesniegšanai, ja pastāv objektīvi, no Projekta īstenotāja neatkarīgi un attaisnojoši apstākļi, kuru dēļ Līguma grozījumu pieprasījumu nevarēja iesniegt savlaicīgi. Ja Fonds piekrīt Projektā veiktajām izmaiņām, šādai piekrišanai ir atpakaļējs spēks. Ja Fonds nepiekrīt Projektā veiktajām izmaiņām vai Fonds nekonstatē no Projekta īstenotāja neatkarīgus un attaisnojošus apstākļus tam, ka Projektā veiktas izmaiņas pirms Līguma grozījumu pieprasījuma iesniegšanas, Fonds noraida grozījumu pieprasījumu, neizskatot to pēc būtības.
   5. Ja Līguma grozījumus ierosina Fonds, tos veic tādā pašā kārtībā un termiņos, kā Projekta īstenotāja ierosinātus grozījumus. Projekta īstenotājam nav tiesību atteikt izdarīt tādus Līguma grozījumus, kas izriet no izmaiņām ārējos normatīvajos aktos. Šāda veida grozījumi stājas spēkā bez Projekta īstenotāja piekrišanas uzreiz pēc to paziņošanas Projekta īstenotājam.
   6. Puses nedrīkst izdarīt tādus Līguma grozījumus, kuri būtu pretrunā Konkursa nolikumā[[4]](#footnote-5) vai Fonda padomes lēmumā par Projekta pieteikuma apstiprināšanu ar nosacījumu ietvertajiem nosacījumiem, būtu pretrunā vienādas attieksmes principam pret visiem projektu iesniedzējiem, vai būtu varējuši ietekmēt lēmumu par programmas finansējuma piešķiršanu Projektam.
   7. Līguma grozījumus veikt nav nepieciešams, ja:
      1. faktisko izmaksu pieaugums attiecīgajā Projekta budžeta izmaksu apakšpozīcijā[[5]](#footnote-6) pārsniedz plānotās izmaksas;
      2. faktiskās izmaksas budžeta izmaksu pozīcijā pārsniedz plānotās izmaksas par ne vairāk kā 20%;
      3. tiek veiktas tādas izmaiņas, kas nemaina Projektu pēc būtības, ar nosacījumu, ka tiks sasniegti Projektā plānotie mērķi un rezultāti (piemēram, mainīta aktivitātes norises vieta vai laiks, ja tas nepagarina Projekta īstenošanas periodu, pagarināts starpposma pārskata iesniegšanas termiņš, precizēts budžeta pozīcijas nosaukums u.tml.);
      4. mainās Pušu rekvizīti (kontaktinformācija vai norēķinu rekvizīti); tādā gadījumā Puse, kuras rekvizīti mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā Līguma izpildē.
4. **Līguma izbeigšana**
   1. Puses var izbeigt Līgumu, 10 darbdienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Tādā gadījumā Projekta īstenotājam ir tiesības saņemt tikai to finansējuma daļu, kas sedz attiecināmās izmaksas par jau veiktajām aktivitātēm, proporcionāli sasniegtajiem rezultātiem, ja vien Fonds nekonstatē šī Līguma 3.5.apakšpunktā norādītos apstākļus visu izdevumu atzīšanai par izlietotiem neatbilstoši Līgumam vai normatīvajiem aktiem. Šajā nolūkā Projekta īstenotājam jāiesniedz Projekta noslēguma pārskats saskaņā ar Līguma 6.punktu. Projekta īstenotājam netiek segti izdevumi par saistībām, kas tiks pildītas pēc Līguma izbeigšanas.
   2. Fonds var vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju, ja:
      1. Projekta īstenotājs ir mainījis juridisko statusu;
      2. Projekta īstenotājs bez attaisnojoša iemesla nav pildījis savas saistības, tai skaitā nav iesniedzis Līguma 5.punktā norādīto informāciju, kā arī nav veicis šo saistību izpildi pēc Fonda rakstiska pieprasījuma saņemšanas;
      3. Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt programmas finansējumu;
      4. Fonds ir atzinis visus Projekta izdevumus par izlietotiem neatbilstoši Līgumam vai normatīvajiem aktiem;
      5. ir iestājušies citi apstākļi, kas liedz turpināt Līguma izpildi, tostarp, ja Projekta īstenotājs ir mēģinājis izkrāpt vai piesavināties programmas finansējumu, vai pret Projekta īstenotāju ir uzsākts kriminālprocess par jebkādu mantas izkrāpšanu vai piesavināšanos, vai Projekta īstenotājs nav atmaksājis šo vai jebkuru citu neatbilstoši izlietoto publisko finansējumu;
      6. ja ir pasludināts Projekta īstenotāja maksātnespējas process, apturēta vai pārtraukta tā saimnieciskā darbība, Projekta iesniedzējs tiek likvidēts;
      7. Projekta īstenotājs nav izpildījis Līguma 6.13.apakšpunktā noteikto pienākumu.
   3. Līguma 9.2.punktā minētajos gadījumos Fonds var pieprasīt Projekta īstenotājam veikt pilnīgu vai daļēju izmaksātā programmas finansējuma atmaksu, ņemot vērā Līguma 3.5.apakšpunktā norādīto.
5. **Strīdu risināšana**
   1. Šī Līguma saistību izpildi regulē Latvijas Republikas Civillikums, Administratīvā procesa likums, Sabiedrības integrācijas fonda likums un Ministru kabineta 2012.gada 29.maija noteikumi Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” un citas spēkā esošās Latvijas Republikas tiesību normas.
   2. Strīdus, kas skar Līguma izpildi, tā spēkā esamību vai izbeigšanu, Puses risina, atbilstoši tiesību aktos noteiktajai kārtībai, sarakstes un sarunu ceļā, savlaicīgi rakstiskā formā paziņojot otrai Pusei par sarunu uzsākšanu un nodrošinot savu pārstāvniecību šajās sarunās. Ja vienošanos nav izdevies panākt sarunu ceļā, Puses risina strīdu atbilstoši tiesību aktos noteiktajai kārtībai, tostarp tiesas ceļā Latvijas Republikas tiesā, atbilstoši Latvijas Republikā spēkā esošajām tiesību normām.
   3. Fondam ir tiesības vērsties Latvijas Republikas tiesībsargājošās iestādēs, ja Projekta īstenotājs ir apzināti sniedzis nepatiesas ziņas Projekta pieteikumā vai Projekta noslēguma pārskatā nolūkā prettiesiski iegūt programmas finansējumu vai veicis citas krāpnieciskas vai noziedzīgas darbības, kā arī, ja Projekta īstenotājs ir piesavinājies finansējumu, tostarp, ja Projekta īstenotājs neizlietoto vai neatbilstoši izlietoto finansējumu labprātīgi neatmaksā Fonda noteiktajā termiņā un nevienojas ar Fondu par citu atmaksāšanas termiņu. Puses atzīst, ka Projekta īstenošanai izmaksātā finansējuma piesavināšanās gadījumā tiek uzskatīts, ka noziedzīgais nodarījums noticis Latvijas Republikā.
6. **Nobeiguma noteikumi**
   1. Jebkura komunikācija saistībā ar šo Līgumu notiek rakstiski MAP sadaļā “Saziņa”. Jebkura informācija, kas projekta īstenotājam tiek nosūtīta MAP sadaļā “Saziņa”, atbilstoši Paziņošanas likuma 9.panta trešajai daļai uzskatāma par paziņotu otrajā darba dienā pēc tās nosūtīšanas.
   2. Projekta īstenotājam ir pienākums informēt Fondu par MAP lietotāju izmaiņām, izmantojot MAP lietotāju izveides procesa shēmu un lietotāja izveides pieteikuma veidlapu ne vēlāk kā piecas darbdienas pirms izmaiņu iestāšanās.
   3. Līgums ir sagatavots uz 9 lapām, abpusēji parakstīts ar elektronisko parakstu. Abpusēji parakstītā Līguma elektroniskā versija glabājas pie katras no pusēm un MAP. Līguma datums skatāms MAP.

ŠIS DOKUMENTS IR ELEKTRONISKI PARAKSTĪTS AR MAP ELEKTRONISKO PARAKSTU

1. Ministru kabineta 29.05.2012. noteikumi Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. [↑](#footnote-ref-2)
2. Ministru kabineta 2017.gada 28.februāra noteikumi Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem”. Apliecinājums pieejams šo noteikumu 1.pielikumā. [↑](#footnote-ref-3)
3. Fizisko personu datu apstrādes likums. [↑](#footnote-ref-4)
4. Latvijas valsts budžeta finansētās programmas „Latviešu valodas apguve reemigrantiem un viņu ģimenes locekļiem” konkursa nolikums, apstiprināts ar Fonda padomes 2024.gada 5.aprīļa sēdē. [↑](#footnote-ref-5)
5. Līguma izpratnē apakšpozīcija ir apstiprinātā Projekta pieteikuma cilnē “Budžets” norādītās izmaksas ar numerāciju 2.līmenī, piemēram, 1.1., 1.2. u.tml., ņemot vērā, ka pirmais cipars numerācijā norāda plānoto izmaksu pozīciju (Projekta īstenošanas personāla atalgojums, Satura atspoguļošanas izmaksas, Citas izmaksas vai Projekta administratīvās izmaksas), bet otrais cipars norāda izmaksu apakšpozīciju. [↑](#footnote-ref-6)